Koaŭiltekoj

Koaŭiltekoj estas ĝenerala nomo por difini indianan tribaron, kiu malnovtempe vivis en la suda parto de Teksaso, proksime al Rio Grande del Norte. La plej fruaj hispanaj esploristoj priskribis ĝin kiel prosperan kaj amikeman popolon. Oni tamen plejofte priskribis ilian kondiĉon post la unua kontakto kun eŭropanoj, kiu similis por ili al katastrofo: postaj raportoj asertis, ke koaŭiltekoj vivis en malpuregaj kaj malbonodoraj domaĉoj, manĝadis putran viandon, polvon kaj insektojn.

Multaj historiistoj nun opinias, ke eble 90 procentoj de la koaŭilteka loĝantaro mortis pro eŭropaj malsanoj. La koaŭiltekaj lingvo kaj kulturo malaperis, kaj iliaj idoj poste miksiĝis en la hispanan loĝantaron de suda Teksaso.

Kategorio:Indianaj etnoj en Meksiko
Kategorio:Indianaj etnoj en Usono
Kategorio:Teksaso